burgasdotpro/wikipedia huggingface dataset:
Autá

Autá je animovaný film štúdia Pixar z roku 2006. Odohráva sa v prostredí automobilových pretekov a významnej americkej cesty Route 66. Vo filme nie sú žiadni ľudia alebo zvieratá, len stroje. Napríklad hmyz je znázornený VW Chrobákom a kravy sú znázornené ako traktory. Film má v sebe ukrytú myšlienku a ponaučenie jednak pre deti, ale aj pre celý dnešný svet.
Dej filmu.
Hlavným hrdinom je pretekár-nováčik Bleskový McQueen. Ten je jedným z 3 pretekárov, ktorí majú šancu na titul Zlatý piest. Cestou na posledné rozhodujúce preteky má nehodu a dostane sa do zabudnutého mestečka Chladičové Kúpele. Pretože zdemoluje miestnu cestu, musí tu zostať, kým ju opraví. Časom sa spriatelí so všetkými obyvateľmi a zamiluje sa do miestnej krásky Sally. Noví známi mu ukážu, že život nemusí byť len o víťazstve. Potom, ale Bleska vypátrajú  novinári a on sa zúčastní posledných rozhodujúcich pretekov. V nich síce nezvíťazí, ale urobí dobrý skutok keď veterána Kinga dotlačí do cieľa jeho posledných pretekov. Ponuku návrh na angažmán pri vysnívanom sponzorovi,  ale nakoniec odmieta. V závere filmu potom oživuje slávu slávnej cesty Route 66, na ktorej Chladičové Kúpele ležia.
Johann Ludwig Burckhardt

Johann Ludwig Burckhardt, známy aj pod arabským menom Ibrāhīm Ibn ʿabd Allāh, (* 24. november 1784, Lausanne, Švajčiarsko – † 15. október 1817, Káhira, Egypt) bol švajčiarsky cestovateľ, geograf, spisovateľ a orientalista, známy najmä svojimi cestami po Blízkom východe a Arabskom polostrove. 
Život a cesty.
Študoval na univerzitách v Lipsku a v Tübingene. V lete roku 1806 pobýval v Anglicku, kde sa zoznámil so slávnym cestovateľom a prírodovedcom Josephom Banksom. Tomu v roku 1809 navrhol, že zorganizuje výpravu do Afriky, ktorá by hľadala pramene rieky Niger. Z tohto dôvodu sa začal na univerzite v Cambridge učiť arabsky. Dokonca začal jesť iba rastlinnú stravu a piť iba vodu, aby si privykol na málo kalorickú stravu. V marci roku 1809 Burckhardt opustil Anglicko a cez Maltu odišiel do Aleppa v Sýrii, aby sa zdokonalil v arabčine a v islamskom náboženstve. Na Blízkom východe pobudol dva roky, pričom hodne cestoval (navštívil Palmýru, Damask, mestá v súčasnom Libanone a Izraeli). V Sýrii si pozmenil meno na šejka Ibráhíma Ibn ʿabd Alláha a vydával sa za moslima. Existujú indície, že prijal moslimské náboženstvo, ale po jeho smrti to jeho rodina dôsledne popierala. 
Počas svojich ciest po krajinách Blízkeho východu objavil v auguste 1812 kamenné mesto Petra so skalným chrámom Al-Chazneh v (dnes v Jordánsku). Na jeseň roku 1812 sa rozhodol zrealizovať svoj pôvodný plán a objaviť prameň rieky Niger. Odišiel teda do Egypta, kde tiež cestoval do málo známych končín. V Egypte cestoval proti toku Nílu a ako prvý moderný Európan znovuobjavil chrámy v lokalite Abú Simbel (1813). V roku 1814 sa obrátil na východ, prešil cez Núbijskú púšť a došiel k pobrežiu Červeného mora. Preplavil sa na Arabský polostrov, do prístavného mesta Džidda. Ako moslimský pútnik následne navštívil posvätné mesto Mekka. Po trojmesačnom pobyte v Mekke sa odobral do Mediny. Koncom júna 1815 sa vrátil späť do Káhiry. Na jar roku 1816 sa vydal na horu Sinaj, vrátil sa do Káhiry v júni toho istého roku. Celý druhý polrok sa pripravoval na cestu do Líbye, ale keď sa v Káhire na jar 1817 konečne objavila karavána, ktorá smerovala do Líbye a mesta Timbuktu, dostal úplavicu (dyzentériu), na ktorú v októbri 1817 v Káhire zomrel. 
Hoci Burckhardt písal po francúzsky, svoje zápisníky a denníky posielal do Anglicka, takže o jeho cestách sme veľmi dobre informovaní. Univerzite v Cambridge odkázal aj svoju veľkú zbierku starých arabských rukopisov. 
Burckhardta pochovali za hradbami mesta Káhira neďaleko starej brány Báb al-Nasr. V roku 1871 nad jeho hrobom vztýčili mramorový pomník, na ktorom bol tento nápis v arabčine: 
V mene Alaha milosrdného, milostivého!
Toto je hrob zosnulého šejka 
Ibráhíma Ibn ʿabd Aláha Burckhardta, z mesta Lausanne.
Narodil sa 10. muharrama roku 1199
a odobral sa do milosti Alaha
v požehnanej Káhire
dňa 6. zú al-hidždža roku 1232.
Run Like Hell

„Run Like Hell“ je tretia skladba z druhej strany druhého LP albumu "The Wall" z roku 1979 od anglickej progresívnej rockovej skupiny Pink Floyd. Skladba vyšla aj ako singel. Na B-strane bola skladba „Don't Leave Me Now“. Na túto skladbu vzniklo niekoľko coververzí, napríklad od americkej skupiny Disco Biscuits (1997) alebo kanadskej heavy metalovej skupiny Kittie (2001).
Kompozícia.
Hudbu napísal basgitarista Roger Waters v spolupráci s gitaristom skupiny Davidom Gilmourom (jedna z troch skladieb na albume "The Wall," kde je Gilmour zapísaný ako spoluautor), text napísal Waters. V piesni spieva hlavne Roger Waters (okrem multinahrávky Gilmoura spievajúceho "Run, run, run, run,"). Taktiež skladba obsahuje aj klávesové sólo, čo je jediné sólo na celom albume, po poslednom verši začína syntetizátorové sólo. Ďalšie efekty vytvárajú pocit paranoje, so zvukom krutého smiechu, nahraním krokov, škrípanie pneumatík a hlasný výkrik.
Panamerické majstrovstvá v canoe pole 2015

Panamerické majstrovstvá v canoe pole 2015 boli v poradí 9. panamerické majstrovstvá v canoe pole, ktoré organizuje Panamerická kanoistická konfederácia (COPAC). Konali sa od 22.23. augusta 2015 v Edmontone, v Kanade, za účasti 3 mužských a 4 ženských tímov. Kanada bola organizátorom panamerického šampionátu štvrtýkrát, predtým hostila toto podujatie v rokoch 2001, 2009 a 2013 (iba turnaj žien). Zápasy sa odohrali v "Rundle Park". Titul v obidvoch kategóriách získali družstvá domácej Kanady.
Polar Music

Polar Music je švédske hudobné vydavateľstvo založené v roku 1963 Stigom Andersonom a Bengtom Bernhagemom. Prvou skupinou, ktorá u nich vydala platňu bola švédska folková kapela Hootenanny Singers, ktorej členom bol tiež neskorší člen slávnej ABBY, Björn Ulvaeus. Skupina ABBA sa stala ich najvýnosnejším produktom. Súčasným vlastníkom vydavateľstva je Universal Music Group.
Vydavateľstvo udeľuje ceny Polar Music Prize za vynikajúce hudobné počiny. Ocenenie založil Stig Anderson v roku 1989, potom čo predal svoj label Polygramu.
Pod vydavateľstvo Polar Music patria napríklad: ABBA, Alive Feat, Jessie Martins, Lena Andersson, Chana, Crosstalk, Dilba, Emilia, Frida, Agnetha &amp; Linda, Ted Gärdestad, Gemini, Hellacopters, The Infinite Mass, Fredrik Kempe, Lambretta, Maarja, Paulo Mendonca, Mr. Vegas Fea Intense, Emma Nilsdotter, Mats Paulson, Pineforest Crunch, Sam, Skintrade, Starr Chukka, Svenn &amp; Lotta, Joey Tempest, Top Notch, Topaz Sound a Anders Widmark.
Elsevier

Elsevier B.V. je vydavateľstvo vedeckej literatúry, ktoré sa špecializuje hlavne na medicínu a prírodné vedy a techniku. Je súčasťou skupiny Reed Elsevier. Centrála spoločnosti sa nachádza v holandskom Amsterdame, pobočky sa nachádzajú v Spojenom kráľovstve, USA, Mexiku, Brazílii, Španielsku a inde.
Hlavnými produktami sú vedecké periodiká a časopisy ako napr. "The Lancet" a "Cell", vedecké monografie a učebnice ako "Gray's Anatomy", databáza elektronických časopisov ScienceDirect, zbierky časopisov "Trends" a "Current Opinion", a on-line bibliografická a citačná databáza Scopus. Prevádzkuje program a sieť Mendeley pre spravovanie a zdieľanie vedeckých článkov. Ročne vychádza asi 2200 titulov vedeckých časopisov s asi 250 000 odborných článkov.
Elektronické archívy, ktoré sú dostupné pre akademické inštitúcie s predplateným prístupom ako aj pre jednotlivcov obsahujú niekoľko miliónov publikácii. Ročne je z databáz stiahnutých okolo 240 miliónov dokumentov.
Elsevier spolu s vydavateľstvami Springer, John Wiley &amp; Sons, Taylor &amp; Francis a SAGE Publications patria medzi najvýznamneších vydavateľov vedeckých publikácií. Ich spoločný podiel na trhu sa pohybuje okolo 42%. Samotný Elsevier má podľa niektorých zdrojov približne štvrtinový podiel na trhu vedeckých časopisov v Británii
V roku 2010 malo vydavateľstvo celkové príjmy vo výške 3,2 miliardy amerických dolárov. Elsevier je pre neprimerané zisky (napr. vysoko nadpriemerné ceny predplatného) a politiku autorských práv vo vedeckých kruhoch silne kritizovaný.
Majstrovstvá Európy v pozemnom hokeji 2009

Majstrovstvá Európy v pozemnom hokeji 2009 boli v poradí 12. majstrovstvá Európy v pozemnom hokeji mužov a žien. Bolo to najvyššie kontinentálne podujatie v roku 2009, ktoré organizuje Európska federácia pozemného hokeja (EHF). Konalo sa v dňoch od 22.30. augusta 2009 v Amstelveene (metropolitná časť Amsterdamu), v Holandsku, za účasti 8 mužských a 8 ženských tímov. Holandsko bolo organizátorom európskeho šampionátu tretíkrát, predtým hostilo mužské podujatie v roku 1983 (rovnako v Amstelveene) a ženské podujatie v roku 1995 (v Amsterdame). Zápasy sa odohrali na štadióne Wagener-stadion s kapacitou pre 9 000 divákov.
Titul v mužskej kategórii získalo , ktoré vo finálovom stretnutí zvíťazilo nad . Stalo sa tak iba štvrtým družstvom, ktoré zvíťazilo na európskom šampionáte mužov. V ženskej kategórii získalo už svoj siedmy titul po finálovom víťazstve nad . Posledné 2 družstvá zostúpili do II. divízie v roku 2011. 
Tieto majstrovstvá zároveň slúžili ako kvalifikácia európskych družstiev na Majstrovstvá sveta 2010 mužov a žien, ktoré organizovali India, resp. Argentína. Kvalifikovali sa na ne 4 najlepšie družstvá z oboch kategórií.
The Black Strat

The Black Strat je názov gitary Fender Stratocaster, ktorú vlastní a používa gitarista skupiny Pink Floyd, David Gilmour. Prvýkrát na tejto gitare hral Gilmour na festivale Bath Festival v roku 1970.
Pôvod.
David Gilmour si pôvodne zakúpil Fender Stratocaster, model z roku 1969 s javorovým krkom a veľkou hlavou. V roku 1970 si v New Yorku zakúpil ďalšiu gitaru, pretože tú predošlú mu ukradli. The Black Strat mal pôvodne farbu v odtieňoch sunburst, ale dal si ju prefarbiť v tom istom obchode na čiernu. Odvtedy prešla nespočetným množstvom vylepšení a modifikácií a je citovaná za Gilmourovú najobľúbenejšiu gitaru.
Modifikácie.
Počas sedemdesiatych rokov, Gilmour vystriedal niekoľko javorových a palisanderových hmatníkov na tejto gitare. V roku 1972 nainštaloval XLR konektor pre elimináciu šumu prichádzajúcemu z jeho efektu Dallas ArbiterFuzz Face; ale konektor bol v blízkej dobe odstránený. Gitarista taktiež vymenil ladiacu mechaniku za Kluson. V roku 1973 nainštaloval snímač Gibson PAF Humbucker medzi kobylku a stredný snímač jeho stratocastra. Originálne single snímače odložil a neskôr ich vložil na čierny pickguard. V roku 1976 bol pôvodný kobylkový snímač vymenený za DiMarzio FS-1. Následne tento snímač zamenil za Seymour Duncan SSL1C. V osemdesiatych rokoch vymenil aj pôvodnú kobylku za Kahler Tremolo System. David Gilmour taktiež skrátil svoju tremolo páku.
V roku 1986 Gilmour zamenil svoj Black Strat za tri Candy Apple Red Stratocastre s aktívnymi snímačmi od firmy EMG. Black Strat neskôr dal do Hard Rock Cafe v Dallase, štát Texas, kde bol vystavený.
Znovuzrodenie a súčasnosť.
Počas nultých rokov začal Gilmour znovu používať Black Strat, a to na jeho sólovom turné z roku 2006 pre album On an Island, "On an Island tour." Taktiež táto gitara mala významnú úlohu aj počas posledného stretnutia najúspešnejšej zostavy Pink Floyd na charitatívnej akcií Live 8 v roku 2005.
Fender Custom Shop David Gilmour Signature Stratocaster.
V roku 2008 firma Fender oznámila, že začnú vyrábať repliku tejto gitary –  David Gilmour Signature Black Stratocaster. Technici spolupracovali s Davidom Gilmourom a jeho gitarovým technikom Philom Taylorom na reprodukcií jeho gitary. Zhotovený model je momentálne súčasťou zoskupenia podpisových gitár Custom Shop.
Taylor je taktiež autorom knihy "The Black Strat," ktorá popisuje presné modifikácie a zmeny, ktoré sa udiali na tejto významnej gitare. Taktiež popisuje, ktoré albumy boli pomocou nej vytvorené a nahrané.
When the Tigers Broke Free

„When the Tigers Broke Free“ je ôsmy singel britskej skupiny Pink Floyd, ktorý bol vydaný v Spojenom kráľovstve. Singel vyšiel v júli 1982 a "de facto" pochádza z filmu "". V britskej hitparáde sa umiestnil najlepšie na 39. mieste.
Skladba „When the Tigers Broke Free“ je silno autobiografická, basgitarista Pink Floyd Roger Waters v nej priamo spomína na svojho otca, ktorý zomrel počas druhej svetovej vojny pri vylodení u talianskeho mesta Anzio. Waters pôvodne napísal skladbu pre album "The Wall" (vydaný v roku 1979), kde sa však z nedostatku miesta už neobjavila. Bola však zahrnutá do filmovej verzie albumu, snímku "Pink Floyd: The Wall", kde otvára celý film pri záberoch na Pinkovho (respektíve Watersovho) otca. Krátko po premiére filmu vyšla skladba ako singel.
Na B strane singlu sa nachádza skladba „Bring the Boys Back Home“, ktorá po prvýkrát vyšla už na albume "The Wall". Táto verzia je ale odlišná (nie je tam Watersov spev, ale iba zbor) a predovšetkým predĺžená, podobne ako vo filme.
Na prebale singlu bolo napísané „From the forthcoming album The Final Cut“ („Z pripravovaného albumu The Final Cut“). Album "The Final Cut" bol totiž pôvodne plánovaný ako čiastočný soundtrack k filmu "Pink Floyd: The Wall". Lenže tak sa nestalo, "The Final Cut" bol vydaný ako regulárny štúdiový album, aj keď čiastočne s hudbou, ktorá mala byť (ale nebola) použitá pre album "The Wall".
Pri reedícii "The Final Cut" v roku 2004 bola do tohoto albumu začlenená aj skladba „When the Tigers Broke Free“ (s dĺžkou 3:16), nachádza sa medzi piesňami „One of the Few“ a „The Hero's Return“.
Majstrovstvá Európy v pozemnom hokeji žien 1984

Majstrovstvá Európy v pozemnom hokeji žien 1984 boli 1. majstrovstvá Európy v pozemnom hokeji žien, ktoré organizuje Európska federácia pozemného hokeja (EHF). Konali sa v dňoch od 3.13. mája 1984 v Lille, regióne Nord-Pas-de-Calais, vo Francúzsku, za účasti 12 tímov. Titul získalo , ktoré vo finálovom stretnutí zvíťazilo nad .
Školník

Školník je pracovník v materských, základných a stredných školách pôsobiaci ako správca školy, ktorý vykonáva pracovné úlohy v pomocných (nepedagogických) procesoch. Materiálne zaisťuje prevádzku školského zariadenia, udržiava čistotu a poriadok v areáli školy, vykonáva bežnú údržbu školských priestorov a majetku školy, obsluhuje jej kotolňu a zabezpečuje najzákladnejšie materiálne potreby na vyučovanie. V zimnom období taktiež zabezpečuje odstraňovanie snehu a ľadu z chodníkov, schodísk a ciest v areáli školy. Vo väčších školách pôsobí v rámci stredného manažmentu, ako vedúci zamestnanec usmerňujúci prácu ďalších nepedagogických pracovníkov (údržbári, upratovači a pod.).
V slovenských písomných prameňoch z predspisovného obdobia sa výraz školník používa aj na označenie učiteľa mestskej školy.
Školník (učebnica)

Školník bol typ učebnice používaný na slovenských ľudových školách v 19. storočí, obsahujúci náuku o reáliách, t. j. základné poznatky z prírodopisu, zemepisu a dejepisu.
Prvý školník bol vydaný v roku 1871 rímskokatolíckym kňazom Andrejom Radlinským pod názvom "Školník obsahujúci hviezdovedu, zemepis, silozpyt, zemeznalstvo, prírodopis, domáce a poľné hospodárstvo, ovocinárstvo, včelárstvo, hodbabníctvo a nauku o právach a povinnostiach občanských pre katolícke elementárne školy". V roku 1872 vydal kolektív autorov zvolenského seniorátu pod vedením Jána Fuchsa "Prostonárodný evanjelický školník", ktorý bol súborom šiestich učebníc ("Dějepis církve křesťanské", "Zemepis", "Dějepis Uhorska", "Prírodopis", "Silozpyt čili fysika", "Katechizmus hospodársky") v jednom zväzku. Pre jeho žiadanosť a obľúbenosť bolo publikovaných celkom päť vydaní (posledné roku 1897), pričom v neskorších vydaniach bol zväzok rozšírený o učebnicu "Zdravoveda".
V roku 1929 bola vydaná obdobná "Kniha reálií pre 6. – 8. postupný ročník slovenských ľudových škôl", zostavená Karlom Jelínkom a Rudolfom Kratochvílom.
Majstrovstvá Európy v pozemnom hokeji žien 1987

Majstrovstvá Európy v pozemnom hokeji žien 1987 boli v poradí 2. majstrovstvá Európy v pozemnom hokeji žien, ktoré organizuje Európska federácia pozemného hokeja (EHF). Konali sa v dňoch od 3.13. septembra 1987 v Londýne, v Anglicku, za účasti 12 tímov. Nováčikom turnaja bolo iba družstvo Walesu. Zápasy sa hrali v "Picketts Lock Centre". Titul obhájilo , ktoré vo finálovom stretnutí zvíťazilo nad domácim .
Majstrovstvá Európy v pozemnom hokeji žien 1991

Majstrovstvá Európy v pozemnom hokeji žien 1991 boli v poradí 3. majstrovstvá Európy v pozemnom hokeji žien, ktoré organizuje Európska federácia pozemného hokeja (EHF). Konali sa v dňoch od 2.12. mája 1991 v Bruseli, v Belgicku, za účasti 12 tímov. Titul získalo prekvapujúco , ktoré vo finálovom stretnutí zvíťazilo nad . Na bronzovej priečke skončil , pre ktorého to bolo posledné účinkovanie na európskom šampionáte či inom vrcholnom podujatí.
Konečné poradie.
Pozn: Sovietsky zväz a Belgicko sa na olympijskej kvalifikácii napokon nepredstavili.
Gotham

Gotham (na Slovensku vysielaný aj pod názvom Gotham: Vojna gangov) je americký kriminálno-dramatický televízny seriál, ktorý vysielala stanica Fox od 22. septembra 2014 do 25. apríla 2019. Seriál je založený na postavách z komiksovej predlohy Batman, hlavne "James Gordon" a "Bruce Wayne". Sleduje prvé roky "Jamesa Gordona" u polície v "Gotham City", ďalej okrem "Bruca Wayna" rozpráva o pôvode mnohých Batmanovských kriminálnikoch, ako napr. "Penguin, Riddler, Catwoman, Joker, Poison Ivy, Scarecrow, Hugo Strange, Two-Face" a "Mr. Freeze".
Na Slovensku mal "Gotham" premiéru 6. septembra 2015 na Markíze.
Not Now John

„Not Now John“ je skladba z albumu "The Final Cut", ktorý vydala v roku 1983 anglická rocková skupina Pink Floyd. Je to jediná skladba na albume, kde spieva okrem basgitaristu Rogera Watersa aj gitarista skupiny, David Gilmour, taktiež je to jediná skladba z tohto albumu, ktorá bola vydaná ako singel. „Not Now John“ je nahrávka, ktorá obsahuje najviac vulgárnych výrazov zo všetkých skladieb, ktoré kedy skupina Pink Floyd vydala.
Význam skladby.
Text, ktorý Roger Waters napísal, sa zaoberá vojnou (najmä vojny o Falklandské ostrovy) a je kritikou britskej premiérky Margaret Thatcherovej. Rovnako je kritikou chamtivosti a korupcie, ktorú Waters videl ako nebezpečenstvo pre spoločnosť. Formulácia textu poukazuje na meniaci sa globálny obchod, a taktiež, že sa formuje nový vodca v spotrebnom priemysle – Japonsko.
V názve skladby je meno „John“. Toto meno neodkazuje na žiadnu konkrétnu osobu s menom „John“. Je to hovorové slovo, ktorého synonymami sú: kamarát, „Pal“, „Jack“ a šéfe. Analogicky ako je to používané v slovenčine („hej Janko...“, či „počuj kamoš...“) odkazujú na človeka, s ktorým sa ďalší človek rozpráva a nepozná jeho meno.
Kompozícia.
Na rozdiel od väčšiny melancholicky ladených skladieb z albumu "The Final Cut", „Not Now John“ znie optimistickým, rýchlejším hardrockovým štýlom. Podobne ako v skladbe „Comfortably Numb“ z albumu "The Wall", tak aj tu Gilmour a Waters spievajú duet, predstavujú dialóg rozličných „osobností“, respektíve uhlov pohľadu. Gilmour je samostatná ignorantská osoba, zatiaľ čo Waters predstavuje intelektuálnu, zodpovednú osobu a pozorovateľa svetových problémov.
Singel.
„Not Now John“ vydala skupina Pink Floyd ako singel 3. mája 1983. Druhou, tzv. „B-stranou“ singlu, je nahrávka „The Hero's Return“. V Spojenom kráľovstve vyšiel 12 palcový singel, ktorý obsahoval dve skladby zo 7 palcového singlu na strane A a albumovú verziu „Not Now John“ na strane B. Singel dosiahol 30. pozíciu v britských a 7. pozíciu v amerických (Mainstream Rock Tracks) rebríčkoch.
Obsadenie.
V nahrávke sú aj zbory, ktoré sú naspievané ženskými hlasmi. Bluesovým štýlom dávajú odpovede spievaným Gilmourovým frázam. O ich identite nie je nikde na obale oficiálna zmienka.
Dandes z Argosu

Dandes alebo Dandés ("Dandes", iný prepis: "Dandés") bol dvojnásobný olympijský víťaz v 5. stor. Kr.
Antický autor Eusebios uvádza, že Dandes z Argosu bol na 77. olympijských hrách v roku 472 pred Kr. víťaz behu na jedno stadion. To potvrdzuje aj Diodoros, ktorý zaznamenal jeho olympijské víťazstvo v súvislosti s datovaním úmrtia tyrana Théróna z Akragantu. Simónides z Keu, majster epigramu, autor vyše pol stovky epiníkii (piesní, ktorými sa v starom Grécku oslavovali víťazstvá), napísal oslavné verše, ktoré zdobili náhrobný kameň Danda z Argu. Simónides v týchto veršoch uvádza, že Dandes bol dvojnásobným olympijským víťazom: „"Tu leží Dandes z Argu, majster v behu na stadión, ktorý preslávil svoju vlasť, bohatú na pastviny a kone. Dvakrát zvíťazil v Olympii, trikrát v Delfách, dvakrát v Isthme, pätnásťkrát v Nemei, a ďalšie jeho víťazstvá, nie je ani možné spočítať.“"
Podľa talianskeho historika Luigiho Morettiho, autora zoznamu olympijských víťazov staroveku, Dandes to druhé olympijské víťazstvo získal v roku 476 pred Kr., a to v behu na dve stadiá, lebo v antických záznamoch je v tom roku ako víťaz v behu na jedno stadion uvedený Skamandros z Mytilény.
Beh na jedno stadion bol najstaršou disciplínou zavedenou už na prvých olympijských hrách, t. j. v roku 776 pred Kr.. Druhú disciplínu, beh na dve stadiá, zaradili do programu hier v roku 724 pred Kr. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.
Majstrovstvá Európy v pozemnom hokeji žien 1995

Majstrovstvá Európy v pozemnom hokeji žien 1995 boli v poradí 4. majstrovstvá Európy v pozemnom hokeji žien, ktoré organizuje Európska federácia pozemného hokeja (EHF). Konali sa v dňoch od 14.25. júna 1995 v Amstelveene (metropolitná časť Amsterdamu), v Holandsku, za účasti 12 tímov. Nováčikom turnaja bola trojica družstiev: Česko, Rusko a Švédsko. Titul získalo , ktoré vo finálovom stretnutí zvíťazilo nad aktuálnym olympijským víťazom zo . Pre strieborné Španielsko to bola prvá medaila z ME.
Majstrovstvá Európy v pozemnom hokeji žien 1999

Majstrovstvá Európy v pozemnom hokeji žien 1999 boli v poradí 5. majstrovstvá Európy v pozemnom hokeji žien, ktoré organizuje Európska federácia pozemného hokeja (EHF). Konali sa v dňoch od 18.29. augusta 1999 v Kolíne nad Rýnom, v Nemecku, za účasti 12 tímov. Nováčikmi turnaja boli družstvá Litvy a Ukrajiny. V Nemecku sa predtým organizoval iba mužský turnaj majstrovstiev Európy, v roku 1978 v Hannoveri. Zápasy sa hrali v hokejovom komplexe "Rot Weiss Köln". Titul obhájilo , ktoré vo finálovom stretnutí zvíťazilo nad domácim . 
Tieto majstrovstvá slúžili zároveň ako kvalifikácia európskych družstiev na Letné olympijské hry 2000, ktoré hostilo Sydney. Kvalifikovalo sa na ne iba víťazné družstvo. V poradí ďalšie 4 družstvá postúpili na olympijský kvalifikáčný turnaj. Rovnako slúžili tieto ME ako kvalifikácia európskych družstiev na Majstrovstvá sveta 2002, ktoré organizovala Austrália. Kvalifikovali sa na ne 2 najlepšie družstvá.
Dagmar Šimková

Dagmar Šimková (* 23. máj 1929, Písek – † 24. február 1995, Perth, Austrália) bola politická väzenkyňa česko-slovenského komunistického režimu. O svojich skúsenostiach z kriminálu napísala autobiografickú knihu "Byly jsme tam taky".
Život.
Otec Dagmar bol bankár Jaroslav Šimek. Pre svoju rodinu nechal postaviť vilu v Písku. Ako mladé dievča si obľúbila džez, tanec a step, študovala na gymnáziu. V roku 1945 jej otec tragicky zomrel.
V roku 1948 sa Dagmar Šimková chcela nechať zapísať na pražskú filozofickú fakultu, kvôli „buržoáznemu pôvodu“ ale nemohla študovať. V roku 1950 navyše emigrovala do Austrálie jej o šesť rokov staršia sestra Marta. Do rodinnej vily im úrady nasťahovali cudzích ľudí, s matkou mohli využívať jedinú miestnosť.
Dagmar zatkli v októbri 1952, keď jej bolo 23 rokov. Roznášala letáky, ktoré zosmiešňovali Klementa Gottwalda a Antonína Zápotockého. Ukryla tiež dvoch vojenských zbehov, ktorí smerovali na Západ, a podľa súdu navyše ovplyvňovala druhých ľudí. V októbri 1954 ju odsúdili na osem rokov väzenia. Prokurátor sa odvolal a vrchný súd trest zvýšil na 15 rokov.
Počas väznenia sa stala jej veľkou bolesťou skutočnosť, že čoskoro bola na 11 rokov odsúdená aj jej matka (prepustili ju po siedmich rokoch). Majetok rodiny prepadol štátu.
Vo väzení kvôli svojej viere odmietala v nedeľu pracovať, za čo sa mnohokrát ocitla v tzv. korekcii, na samotke, kde väzni dostávali jedlo len každý tretí deň. Keď bola väznená v Želiezovciach, podarilo sa jej utiecť. Druhý deň ju však chytili a k pôvodnému trestu dostala tri roky navyše.
Z väzenia sa nakoniec dostala po 14 rokoch, 28. apríla 1966, keď mala 37 rokov. Bývala potom v jednej miestnosti s matkou v pridelenom byte a štát jej z platu strhával peniaze za nedele, ktoré vo väzení neodpracovala. V marci 1968 sa podieľala na založení združenia politických väzňov K 231. V tom istom roku s matkou emigrovala do Austrálie, kde žila jej sestra. Vyštudovala tam dve vysoké školy, dejiny umenia a sociálnu prácu. Pracovala ako výtvarníčka, ale aj ako kaskadérka pri filme alebo modelka. Spolupracovala s Amnesty International, usilovala o lepšie podmienky v miestnych väzniciach, v ktorých pracovala aj ako terapeutka.
Po roku 1989 navštívila Česko, zašla sa pozrieť do rodinnej vily v Písku, ktorú našla zdevastovanú.
Zomrela na rakovinu vo veku 65 rokov.
Kunov

Kunov môže byť:
Zelené Javorové pleso

Zelené Javorové pleso, Zelené pleso javorové, Zelené pleso javorinské, Javorové Zelené pleso, Zelené pleso pod Širokou, (, , ) je pleso v hornej časti Zelenej Javorovej doliny, ktorá je bočnou vetvou Javorovej doliny vo Vysokých Tatrách na Slovensku. 
Rozloha.
Má rozlohu je dlhé a široké. Jeho maximálna hĺbka je , objem . Leží v nadmorskej výške .
Pôvod názvu.
Vo Vysokých Tatrách je viac Zelených plies. Aby sa nemýlili pridávajú sa k ich menám polohopisné prívlastky. Mnohé boli pomenované podľa zdanlivého zafarbenia vody, len toto prišlo k svojmu menu sekundárne v súvislosti so Zelenou Javorovou dolinou, ktorá je pomenovaná podľa bujného zeleného porastu.
Okolie.
Má kruhový tvar. Na severozápade sa nad nim dvíha najprv pozvoľne a potom prudko stena Širokej, ktorá na západe pokračuje smerom na juh hrebeňom až ku Štítu nad Zelenou dolinkou a potom na juhovýchod k Žabiemu vrchu javorovému, ktorý je južne od plesa.
Vodný režim.
Pleso nemá povrchový prítok ani odtok. Pod povrchom z neho na severovýchod odteká Zelený potok, ktorý ústi do Javorinky. Väčšiu časť roka býva zamrznuté. V roku 1940 ho čiastočne zasypala veľká kamenná lavína. Rozmery plesa v priebehu času zachytáva tabuľka:
Prístup.
Pleso nie je prístupné pre verejnosť. Nevedie k nemu žiaden turistický chodník.
Majstrovstvá Európy v pozemnom hokeji žien 2005

Majstrovstvá Európy v pozemnom hokeji žien 2005 boli v poradí 7. majstrovstvá Európy v pozemnom hokeji žien. Bolo to najvyššie kontinentálne podujatie v pozemnom hokeji žien, ktoré organizuje Európska federácia pozemného hokeja (EHF). Konalo sa v dňoch od 14.20. augusta 2005 v Dubline, v Írsku, za účasti 8 tímov. Počet účastníkov sa oproti predchádzajúcim turnajom znížil o 4 tímy. V Írsku sa predtým organizoval iba mužský turnaj majstrovstiev Európy, v roku 1995, rovnako v Dubline. Zápasy sa hrali na hokejovom štadióne The National Hockey Stadium s kapacitou pre 1 500 divákov. Titul štvrtýkrát v rade získalo , ktoré vo finálovom stretnutí zvíťazilo nad . Posledné 2 družstvá zostúpili do II. divízie v roku 2007.
Tieto majstrovstvá slúžili zároveň ako kvalifikácia európskych družstiev na Majstrovstvá sveta 2006, ktoré organizovalo Španielsko. Kvalifikovali sa na ne 2 najlepšie družstvá. Zvyšných 5 družstiev postúpilo na Interkontinentálny pohár 2006, ktoré organizovalo Taliansko.
Skamandros z Mytilény

Skamandros ("Skamandros") bol v roku 476 pred Kr. olympijský víťaz v behu na jedno stadion.
Skamandros z Mytilény figuruje v záznamoch starovekého autora Eusebia z Kaisareie ako víťaz 76. olympijských hier v behu na jedno stadion. Jeho víťazstvo na týchto hrách zaznamenal i historik Dionysios z Halikarnasu, a to v súvislosti s datovaním nástupu rímskych konzulov Gaia Horatia a Tita Menenia do úradu a ich ročného pôsobenia vo funkcii.
V Olympii sa beh na jedno stadion zaviedol už na počiatku hier, t. j. v roku 776 pred Kr. Táto olympijská disciplína sa na hrách považovala za hlavné preteky a aj po zaradení ďalších súťažných disciplín sa menom víťaza týchto pretekov označovala celá olympiáda.
Malé Tiché pleso

Malé Tiché pleso () je drobné nestále pliesko na severozápad od Tichého plesa v Širokej doline ktorá je bočnou vetvou Javorovej doliny vo Vysokých Tatrách na Slovensku.
Rozmery.
Je dlhé a široké. Dosahuje maximálnu hĺbku . Je vo výške asi . 
Názov.
Názov plesa je odvodený od polohy o niečo väčšieho Tichého plesa. 
Turistika.
K plesu nevedie turistický chodník. Je v prírodnej rezervácii.
Marťan (kniha)

Marťan je román Andyho Weira z roku 2011. Príbeh sa odohráva v blízkej budúcnosti. Pri núdzovom opustení planéty Mars ostane na jej povrchu astronaut NASA Mark Watney. Po zistení, že je nažive sa ho všetci snažia zachrániť a on sa pokúša prežiť sám na opustenej planéte.
Kniha bola opísaná ako kombinácia príbehov Apollo 13 a Stroskotanec. V roku 2015 bol podľa knihy natočený rovnomenný film s Mattom Damonom v hlavnej úlohe v réžii s Ridley Scottom.
Meno vetra

Meno vetra je román Patricka Rothfussa z roku 2007. Ide o prvú knihu zo série Príbeh kráľovraha. Hlavnou postavou tohto fantasy románu je Kvothe, mladý chlapec, ktorý vyrastal v rodine kočovných umelcov. Príbeh opisuje jeho cestu z kočovníctva, na osamelý život vo veľkomeste a neskôr na štúdium na univerzite.
V roku 2007 získal román ocenenie Quill Award a v roku 2008 Alex Award.
Tiché pleso

Tiché pleso (, , ) sa nachádza v hornej časti Širokej doliny, ktorá je bočnou vetvou Javorovej doliny vo Vysokých Tatrách na Slovensku. Má rozlohu a je dlhé a široké. Dosahuje maximálnu hĺbku . Leží v nadmorskej výške . Pleso vzniklo preborením stropu jaskyne. Je to jediné vysokotatranské pleso krasového útvaru a nie glaciálneho pôvodu. Široká dolina bývala už v časoch feudálneho javorinského veľkostatku poľovníckou rezerváciou a dnes, v rámci TANAPu, spolu s oblasťou Širokej, je prísnou prírodnou rezerváciou. Okolie je tiché a z toho vyplynul názov plesa – "Tiché pleso" 
Okolie.
Na západe sa dvíha hrebeň Horvátovho vrchu, ktorý smerom na juh pokračuje cez Zámky, Sedlo pod Zámkami až k Širokej. Východne od plesa sa týči vrchol Svišťoviek. Na sever sa otvára Široká dolina.
Vodný režim.
Pleso nemá povrchový prítok ani odtok. Teplota vody v lete dosahuje asi 20 °C. Asi od neho je nestále Malé Tiché pleso. Široký jarok, ktorý vyúsťuje do Javorinky, sa objavuje až nižšie v doline.
Turistika.
Pleso nie je prístupné pre verejnosť.
Majstrovstvá Európy v pozemnom hokeji mužov 1970

Majstrovstvá Európy v pozemnom hokeji mužov 1970 boli 1. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 18.27. septembra 1970 v Bruseli, v Belgicku, za účasti 19 tímov. Titul získalo , ktoré vo finálovom stretnutí zvíťazilo nad .
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1971, ktoré organizovalo Španielsko. Kvalifikovali sa na ne 4 najlepšie družstvá.
Konečné poradie.
Pozn: Neskôr, v januári 1972, FIH rozhodla, že z týchto ME postúpilo 6 družstiev na Letné olympijské hry 1972. NSR mala účasť na LOH zabezbečenú už skôr, z umiestnenia na LOH 1968.
Learning to Fly

„Learning to Fly“ je desiaty singel britskej skupiny Pink Floyd, ktorý vyšiel v Spojenom kráľovstve. Bol vydaný v septembri 1987 a ide o prvý singel kapely vydaný po odchode basgitaristu, speváka a lídra Pink Floyd Rogera Watersa, ktorý odišiel v roku 1985.
Singel pochádza z albumu "A Momentary Lapse of Reason", ktorý taktiež vyšiel v septembri 1987. Skladba „Learning to Fly“ popisuje vášeň Davida Gilmoura - lietanie (Gilmour vlastní pilotnú licenciu). Takisto aj druhý člen kapely, bubeník Nick Mason, je letec a je možné ho počuť uprostred skladby ako komunikuje s riadiacou vežou. B strana singlu (v 7-palcovej verzii) obsahuje pieseň „One Slip“ z už menovaného albumu (práve z textu tejto piesne pochádza názov "A Momentary Lapse of Reason"). Obe skladby sú mierne upravené ako ich pôvodné verzie na albume.
Singel „Learning to Fly“ vyšiel aj na 12-palcovej platni a CD. Obe tieto verzie obsahujú okrem už zmienených dvoch skladieb ešte dve verzie skladby „Terminal Frost“. Prvá pochádza priamo z albumu, druhá (DYOL Version) je upravená. Bola totiž z nej odstránená sólová gitara, záujemca si tak môže sám zahrať s kapelou.
On the Turning Away

"On the Turning Away" je v poradí piatou skladbou z albumu "A Momentary Lapse of Reason", ktorý vydala skupina Pink Floyd v roku 1987. Skladba bola pravidelnou súčasťou turné z rokov 1987 – 1989, ktoré podporovali album "A Momentary Lapse of Reason" a taktiež ju skupina odohrala aj na turné z roku 1994, ktoré podporovalo album "The Division Bell". Túto skladbu sa rozhodol zahrať aj gitarista skupiny Pink Floyd, David Gilmour na jednom jedinom koncerte jeho sólového turné, ktoré podporovalo album "On an Island". Skladba bola vydaná aj v live verzií na albumoch "Delicate Sound of Thunder" (1988) a "Live in Gdansk" (2008).
Vydanie.
Skladba bola vydaná aj ako singel, ktorý dosiahol 1. miesto v rebríčku "Billboard" Album Rock Tracks chart na začiatku roka 1988. V Spojenom kráľovstve dosiahla skladba 55. priečku v rebríčku UK Singles Chart.
Singel „On the Turning Away“ bol vydaný v troch verziách. 7-palcová gramofónová platňa obsahuje pieseň „On the Turning Away“, čo je melodická balada, a živú verziu skladby „Run Like Hell“ z albumu "The Wall" (1979). „On the Turning Away“ sa od albumovej verzie líši minimálne, „Run Like Hell“ bola nahraná 5. novembra 1987 v The Omni v Atlante.
Ostatné dve verzie singlu, 12-palcová gramofónová platňa a CD obsahujú okrem už uvedených piesní ešte skladbu „On the Turning Away“ v koncertnom podaní (taktiež bola nahraná v Atlante 5. novembra 1987).
Studené

Studené môže byť:
Skamandros z Alexandrie

Skamandros ("Skamandros") bol v roku 36 pred Kr. olympijský víťaz v behu na jedno stadion.
Skamandros z tróadskej Alexandrie bol na 186. olympijských hrách korunovaný vencom za víťazstvo v behu na jedno stadion. V Olympii bol tento beh najstaršou súťažnou disciplínou, zavedenou už na počiatku hier, podľa tradície v roku 776 pred Kr. a na hrách zostal aj po zavedení ďalších súťažných disciplín hlavným pretekom, menom jeho víťaza sa označovala celá olympiáda.
Majstrovstvá Európy v pozemnom hokeji mužov 1974

Majstrovstvá Európy v pozemnom hokeji mužov 1974 boli v poradí 2. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 2.11. mája 1974 v Madride, v Španielsku, za účasti 18 tímov. Nováčikmi turnaja boli družstvá Juhoslávie a Portugalska. Zápasy sa hrali na štadióne športového klubu Real Sociedad Hípica Española Club de Campo. Titul získalo domáce , ktoré vo finálovom stretnutí zvíťazilo nad obhajcom titulu z .
Tieto majstrovstvá zároveň slúžili ako kvalifikácia európskych družstiev na Majstrovstvá sveta 1975, ktoré organizovala Malajzia. Kvalifikovalo sa na ne 1 družstvo.
Majstrovstvá Európy v pozemnom hokeji mužov 1978

Majstrovstvá Európy v pozemnom hokeji mužov 1978 boli v poradí 3. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 2.9. septembra 1978 v Hannoveri, v spolkovej krajine Dolné Sasko, v Nemecku, za účasti 12 tímov. Nováčikom turnaja bolo iba družstvo Gibraltáru. Pred turnajom sa prvýkrát hrala kvalifikácia. Titul získalo domáce , ktoré vo finálovom stretnutí zvíťazilo nad .
Konečné poradie.
Pozn: Pôvodne sa mali najlepšie 3 družstvá kvalifikovať na letné olympijské hry 1980.
Majstrovstvá Európy v pozemnom hokeji mužov 1983

Majstrovstvá Európy v pozemnom hokeji mužov 1983 boli v poradí 4. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 18.28. augusta 1983 v Amstelveene (metropolitná časť Amsterdamu), v Holandsku, za účasti 12 tímov. Zápasy sa odohrali na štadióne Wagener-stadion s kapacitou pre 9 000 divákov. Titul získalo domáce , ktoré vo finálovom stretnutí zvíťazilo nad . Pre strieborný Sovietsky zväz to bola prvá medaila.
Azerbajdžan na Letných olympijských hrách 2008

Azerbajdžan na Letných olympijských hrách 2008 v Pekingu v Číne reprezentovalo 44 športovcov, z toho 14 žien v 10 športoch. Reprezentanti získali 7 medailí: 1 zlatú, 2 strieborné a 4 bronzové. Vlajkonosičmi výpravy boli Farid Mansurov a Šahin Imranov.
Zadné rígľové oko

Zadné rígľové oko (, , ) je pleso vo Vysokých Tatrách, leží na dne hornej časti Javorovej doliny pod prahom Zadnej Javorovej doliny. Je vo výške asi . 
Názov.
Názov je odvodený polohou pod "Rígľovými sedlami". Poľské názvoslovie pozná skupinu Rígľových ôk - "Ryglowe Oka", odôvodňujúc to z polohy Rígľových sediel, ktoré sú nad nimi. Nižné Žabie pleso označujú ako "Ryglowe Oko". Rígeľ je pojem, s ktorým sa je možné často stretnúť v starých rukopisných sprievodcoch - zemských kľúčoch k tatranským pokladom. Označoval miesta , kde mali byť na sedem zámkov uzamknuté poklady.
Turistika.
Zadná Javorová dolina
Východisko
Východisko
Z Hrebienka chodníkom po značke (Tatranská magistrála) pri Zamkovského chate odbočíte na chodník vedúci po značke do Malej Studenej doliny, potom okolo Téryho chaty do Sedielka s prechodom do Zadnej Javorovej doliny.
Okolie.
V závere Zadnej Javorovej doliny leží vo výške Žabie Javorové pleso z ktorého pramení riečka Javorinka
Okolité vrcholy:
Tori Amos

Myra Ellen Amos, pod umeleckým menom známa ako Tori Amos (* 22. august 1963, Newton, Severná Karolína, USA) je americká speváčka, klaviristka a skladateľka. Má klasické hudobné vzdelanie a spevácky prejav v mezzosopránovom rozsahu. Tori Amos pôvodne začínala ako speváčka popovej skupiny Y Kant Tori Read, ktorá krátko účinkovala v 80. rokoch 20. storočia. Začiatkom 90. rokov sa rozhodla pre sólovú hudobnú dráhu. Ako jedna z mála speváčok vynikala aj tým, že sa počas intepretácie sama sprevádzala hrou na klavír. Nahrala niekoľko hitových siglov, medzi ktoré patria: „Crucify“, „Silent All These Years“, „God“, „Cornflake Girl“, „Caught a Lite Sneeze“, „Professional Widow“, „Spark“, „1000 Oceans“, „Flavor“ a „A Sorta Fairytale“, ktorý bol v Spojených štátoch jej komerčne najúspešnejšou nahrávkou.
Tori Amos má na celom svete predaných viac ako 12 miliónov hudobných nosičov a bola viackrát nominovaná na rôzne hudobné ocenenia, v rôznych hudobných žánroch. Má osem nominácií na cenu Grammy.
Britney Jean

Britney Jean je ôsmy štúdiový album americkej popovej speváčky Britney Spears. 
Album bol vydaný 3. decembra 2013 nahrávacou spoločnosťou RCA Records. Kvôli príprave na novú éru a nahrávaniu skladieb sa speváčka rozhodla nezastupovať naďalej post porotcu v americkej speváckej show X Factor, kde ako porotca bola veľmi obľúbená. Ešte pred vydaním albumu samotná speváčka vyhlásila, že pracuje na novej hudbe, a že pôjde o jej doteraz najosobitejší album. Na albume sa podieľali aj napríklad Sia Furlerová alebo jej veľmi dobrý kamarát Will.i.am, s ktorým majú spoločný duet „Scream &amp; Shout“ z roku 2012. Britney sa po vydaní albumu zastavila v reláciách ako napríklad v talkshow moderátorky Ellen DeGeneres alebo v Good Morning America aby album propagovala. Album získalo od kritikov, rôznych hudobných internetových portálov a fanúšikov zmiešané recenzie a album debutovalo na 4. mieste prestížneho amerického rebríčka Billboard 200, čo je najhoršie umiestnenie albumu za celú jej kariéru. Počas prvého týždňa sa ho predalo 107 000 kópií. Prvým singlom sa stala pomerne úspešná skladba „Work Bitch“, ktorá debutovala na 12. mieste rebríčka Billboard Hot 100, stala sa hitom a získala platinové ocenenie. Druhým, už menej úspešným singlom bola romantická pieseň „Perfume“, ktorého najlepšie umiestnenie bolo 78. miesto. Britney album promovala len minimálne, a tak sa pre nízku predajnosť a nedostatok času rozhodla nevydať tretí singel. Album bolo najočakávanejším popovým albumom v roku 2013. Celková predajnosť albumu sa blíži k 1 miliónu.
Keď unikla fotografia z natáčania videoklipu k skladbe „Work Bitch“, tak mnoho fanúšikov sa zhodlo, že Britney tam vyzerá podobne ako vo videoklipe k piesni „Piece Of Me“, a tak sa diskutovalo či nepôjde o pokračovanie éry „Blackout“ (2007).
Na obale albumu je samotná speváčka a neónové srdiečko s nápisom „Britney Jean“. Britney sa nevydala na svetové turné ako to bolo v prípade predošlých albumov, ale album propaguje vo svojej show v Las Vegas "", ktorá má veľký úspech a vyniesla jej cenu Best Of Vegas (2015) za najlepšie vystúpenia v tomto meste.
Do rebríčkov sa dostali aj piesne „Alien“ a „It Should Be Easy“, ktorá je už v poradí tretia spolupráca speváčky a amerického rapera Will.i.ama po piesňach „Big Fat Bass“ (2011) a „Scream &amp; Shout“ (2012). Avšak pozitívne ohlasy od fanúšikov dostali aj piesne „Til It's Gone“ a „Passenger“.
Jedným z producentov bol aj William Orbit, ktorý produkoval napríklad aj najlepšie album speváčky Madonny "Ray of Light".
V piesni „Brightest Morning Star“ spieva Britney o jej dvoch milovaných synoch.
Zoznam skladieb.
Deluxe verzia.
Japonská verzia
One Slip

"One Slip" je v poradí štvrtá skladba na albume "A Momentary Lapse of Reason", ktorý vydala britská rocková skupina Pink Floyd v roku 1987. Taktiež to je dvanásty singel, ktorý vyšiel v Spojenom kráľovstve v roku 1988.
Kompozícia.
Názov albumu pochádza z tejto skladby. Autormi skladby sú gitarista skupiny Pink Floyd, David Gilmour a gitarista skupiny Roxy Music, Phil Manzanera, ktorý neskôr spolu s Gilmourom produkoval Gilmourov sólový album "On an Island" album. Počas turné "On an Island Tour" hral aj v Gilmourovej kapele.
Vydanie.
Po prvýkrát bola skladba vydaná na strane B singlu "Learning to Fly". Potom bola znovu vydaná ako tretí singel z albumu "A Momentary Lapse of Reason," v UK to bol veľký hit. V Amerike to už bol štvrtý singel vydaný z už menovaného albumu a viedol si výborne hlavne v rebríčku "Billboard" Mainstream Rock Tracks.
Live verzie.
Na turné A "Momentary Lapse of Reason" z rokov 1987 – 1989 to bola finálna skladba prvého setu. Skupina sa rozhodla zahrať túto skladbu aj na jednom koncerte počas turné "The Division Bell tour," a to "v" Oaklande, Kalifornia.
Singel.
Podobne ako ostatné dva single Pink Floyd z albumu "A Momentary Lapse of Reason," bol aj singel „One Slip“ vydaný na troch rôznych nosičoch. Klasický singel, 7-palcová gramofónová platňa, obsahuje okrem piesne „One Slip“ na strane B inštrumentálnu skladbu „Terminal Frost“ z toho istého albumu. Na ďalších dvoch verziách, 12-palcovom vinyli a CD, sa nachádza aj tretia skladba, koncertné prevedenie „The Dogs of War“, ktoré bolo nahrané 5. novembra 1987 na koncerte The Omni v Atlante.
Majstrovstvá Európy v canoe pole 2015

Majstrovstvá Európy v canoe pole 2015 boli v poradí 11. majstrovstvá Európy v canoe pole, ktoré organizuje Európska kanoistická asociácia (ECA). Konali sa v Essene, v Nemecku od 26.30. augusta 2015, za účasti 18 mužských a 12 ženských tímov. Spolu s tímami do 21 rokov mužov a žien sa predstavilo spolu 48 tímov z 19 krajín. Nováčikom turnaja bolo iba mužské družstvo Ukrajiny. Pôvodne sa malo na turnaji predstaviť aj ženské družstvo Litvy. Nemecký Essen bol organizátorom európskeho šampionátu tretíkrát, predtým hostil toto podujatie v rokoch 1997 a 2009. Zápasy sa hrali na jazere Baldeneysee, v areáli Regattahaus der Stadt Essen. Areál je známy konaním vrcholných podujatí v kanoistických a jachtárskych športoch. Tituly obhájili družstvá domáceho Nemecka, ktoré vo finálových stretnutiach zvíťazili nad , resp. .
Majstrovstvá Európy v pozemnom hokeji mužov 1987

Majstrovstvá Európy v pozemnom hokeji mužov 1987 boli v poradí 5. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 20.30. augusta 1987 v Moskve, v Sovietskom zväze, za účasti 12 tímov. Titul obhájilo , ktoré vo finálovom stretnutí zvíťazilo nad . Pre strieborné Anglicko to bolo najlepšie dosiahnuté umiestnenie na ME.
Take It Back

"Take It Back" je v poradí siedma skladba z albumu "The Division Bell", ktorý vydala britská rocková skupina Pink Floyd v roku 1994. Taktiež bola vydaná ako singel a tým pádom to je trinásty singel skupiny, ktorý bol vydaný v Spojenom kráľovstve. V britskej hitparáde sa umiestnil najlepšie na 23. mieste.
Vydanie.
Singel „Take It Back“ bol vydaný v troch verziách. 7-palcová gramofónová platňa a CD obsahujú albumovú verziu piesne „Take It Back“. Na B strane sa nachádza skladba z debutového albumu skupiny, "The Piper at the Gates of Dawn" (vydaný v roku 1967) „Astronomy Domine“ v live prevedení. Tento záznam bol vytvorený 30. marca 1994 na koncerte v Miami. Niektoré CD obsahujú navyše aj mierne upravenú a skrátenú singlovú verziu „Take It Back“.
Majstrovstvá Európy v pozemnom hokeji mužov 1991

Majstrovstvá Európy v pozemnom hokeji mužov 1991 boli v poradí 6. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 12.23. júna 1991 v Paríži, vo Francúzsku, za účasti 12 tímov. Francúzsko organizovalo európsky šampionát mužov prvýkrát, v roku 1987 však hostilo ženský turnaj, v Lille. Svoj tretí titul získalo , ktoré vo finálovom stretnutí zvíťazilo nad . 
Tieto majstrovstvá zároveň slúžili ako kvalifikácia európskych družstiev na Letné olympijské hry 1992, ktoré hostila Barcelona. Kvalifikovali sa na ne 2 najlepšie družstvá.
Konečné poradie.
Pozn: Poľsko sa na olympijskej kvalifikácii napokon nepredstavilo. Ako nahrádne družstvá postúpili z Európy na olympijskú kvalifikáciu aj Švajčiarsko a Taliansko.
Wish You Were Here (skladba, Pink Floyd)

"Wish You Were Here" je titulná skladba z albumu "Wish You Were Here", ktorý vydala britská rocková skupina Pink Floyd v roku 1975. Text vyjadruje pocity Rogera Watersa, a to odcudzenie sa od ostatných ľudí. Ako väčšina skladieb z albumu, tak sa aj táto skladba vzťahuje na bývalého člena Pink Floyd - Syda Barreta,  na jeho úpadok. Autormi skladby sú Roger Waters a David Gilmour. Na hlavný riff přišiel David Gilmour doma, keď hral na akustickú gitaru; riff tak následne prehral v Abbey Road Studios, kde s Watersom skladbu dokončili, vrátane textu od Watersa.
V roku 2011 sa skladba vyšplhala na 324. priečku v časopise "Rolling Stone" – 500 najlepších skladieb všetkých čias.
Kompozícia.
Skladba "Wish You Were Here" nasleduje po skladbe "Have a Cigar" a jej začiatkom je preľaďovanie rôznych rádiových staníc a nakoniec sa zvolí tá stanica, kde "Wish You Were Here" začína. Tento prechod bol nahraný v aute Davida Gilmoura. On nahral intro na 12-strunovej akustickej gitare a pomocou rôznych efektov vytvoril tak zvuk, ako keby sa intro vysielalo z rádia. Ďalej pridal gitarové sólo, ktoré bolo zmixované s už zmieneným introm. Ďalej nasleduje spev Davida Gilmoura.
Live verzie.
Skladba zažila svoje debutové predstavenie až počas turné "" v roku 1977 a počas ďalších desiatich rokov ju skupina už nehrala. Skladba zažila najväčšiu slávu na turné z rokov 1987 – 1994, vtedy bola vždy súčasťou setu.
Wish You Were Here (live).
"Wish You Were Here (Live)" je nahrávka live verzie skladby z deviateho albumu skupiny Pink Floyd, "Wish You Were Here", nahranej skupinou na ich treťom live albume, "Pulse". "Wish You Were Here (live)" bol vydaný ako singel 20. júla 1995 v Spojenom kráľovstve a Európe, známy ako úplne posledný singel, až pokým skupina nevydala naozaj posledný singel v októbri 2014.
Majstrovstvá Európy v pozemnom hokeji mužov 1995

Majstrovstvá Európy v pozemnom hokeji mužov 1995 boli v poradí 7. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 16.27. augusta 1995 v Dubline, v Írsku, za účasti 12 tímov. Nováčikom turnaja bolo družstvo Bieloruska. Titul obhájilo , ktoré vo finálovom stretnutí zvíťazilo nad . 
Konečné poradie.
Pozn: Pôvodne sa mal víťaz tohoto turnaja kvalifikovať na Letné olympijské hry 1996.
Majstrovstvá Európy v pozemnom hokeji mužov 1999

Majstrovstvá Európy v pozemnom hokeji mužov 1999 boli v poradí 8. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 1.12. septembra 1999 v Padove, v Taliansku, za účasti 12 tímov. Nováčikom turnaja bolo družstvo Ruska. Svoj piaty titul získalo , ktoré vo finálovom stretnutí zvíťazilo nad . 
Tieto majstrovstvá zároveň slúžili ako kvalifikácia európskych družstiev na Letné olympijské hry 2000, ktoré hostilo Sydney. Kvalifikovali sa na ne 2 najlepšie družstvá. Rovnako sa prvé 2 družstvá kvalifikovali aj na Majstrovstvá sveta 2002, ktoré organizovala Malajzia.